Številka: 302-15/2025

Datum: 2. 6. 2025

**Javno povabilo zagonskim podjetjem za udeležbo na dogodku START ME UP! SLOVENIJA in sodelovanju v PITCHING SESSION**

**VSEBINSKO IZHODIŠČE**

Zagonska podjetja vabimo k prijavi za sodelovanje na dogodku **START ME UP! SLOVENIA**, ki bo potekal 24. septembra 2025 v Ljubljani. Dogodek organizirajo **ADVANTAGE AUSTRIA**, **AHK – Slovensko-nemška gospodarska zbornica** in **Javna agencija SPIRIT Slovenija** z namenom krepitve sodelovanja med slovenskimi, avstrijskimi in nemškimi podjetji ter spodbujanja čezmejnega inovacijskega povezovanja.

V okviru programa bo potekal tudi **Pitching Session**, namenjen kratki predstavitvi izbranih slovenskih startupov pred mednarodnim občinstvom. Med udeleženci bodo predstavniki gospodarskih družb (članov zbornic), investitorjev, avstrijskih startupov in drugih akterjev inovacijskega okolja. Vsak izbrani startup bo imel 3 minute časa, da predstavi svojo rešitev in pritegne zanimanje za morebitno sodelovanje.

Sodelovanje na dogodku predstavlja priložnost za predstavitev pred podjetji in deležniki iz Avstrije, Nemčije in Slovenije, ki iščejo inovativne poslovne rešitve in partnerstva. Udeležba na dogodku je lahko tudi dobra iztočnica za vključevanje v druge mednarodne aktivnosti, ki jih SPIRIT Slovenija izvaja na področju podpore internacionalizaciji startupov.

**NAMEN JAVNEGA POVABILA**

* **Izbrati do 5 slovenskih zagonskih podjetij**, ki bodo imela priložnost sodelovati v Pitching Session v okviru dogodka START ME UP! SLOVENIJA 24. septembra 2025 v Ljubljani.
* **Omogočiti predstavitev izbranih podjetij** pred mednarodnim občinstvom, ki ga sestavljajo **predstavniki gospodarskih družb (članov zbornic), investitorji, avstrijska zagonska podjetja** ter drugi deležniki s področja inovacij in podjetništva.
* **Spodbuditi prepoznavnost slovenskih startupov** ter jim omogočiti nove povezave in potencialna partnerstva z deležniki iz Avstrije in Nemčije.
* **Okrepiti prisotnost slovenskih startupov** v čezmejnem prostoru ter jih spodbuditi k nadaljnji rasti in internacionalizaciji.

**KORISTI ZA IZBRANA ZAGONSKA PODJETJA**

* **Priložnost za predstavitev podjetja in rešitve pred mednarodnim občinstvom**, ki vključuje investitorje, predstavnike podjetij iz Avstrije in Nemčije ter druge ključne deležnike iz poslovnega okolja.
* **Neposreden stik z gospodarskimi družbami in potencialnimi poslovnimi partnerji**, ki iščejo inovativne produkte, storitve ali priložnosti za sodelovanje.
* **Možnost mreženja** z udeleženci iz treh držav (Slovenija, Avstrija, Nemčija) v okviru celodnevnega programa, ki vključuje tudi panelne razprave, delavnice in B2B srečanja.
* **Vidnost v okviru mednarodnega dogodka**, ki ga organizirajo ugledne institucije in je usmerjen v spodbujanje inovacijskega sodelovanja med podjetji.
* **Nadaljnja vključitev v podporne aktivnosti SPIRIT Slovenija**, povezane z internacionalizacijo zagonskih podjetij (v obsegu, ki ga omogočajo razpoložljivi programi in zmogljivosti).

**KDO SE LAHKO PRIJAVI**

Na javno povabilo se lahko prijavijo **slovenska zagonska podjetja**, ki:

* imajo **inovativen izdelek ali storitev** z mednarodnim tržnim potencialom,
* jih zanima **vstop ali širitev poslovanja na trg Avstrije in/ali Nemčije**,
* so pripravljena svojo rešitev predstaviti v **3-minutnem "pitchu" v angleškem jeziku** pred mednarodnim občinstvom.

Prijavijo se lahko tako **tehnološka kot netehnološka** **startup podjetja** z jasno dodano vrednostjo in ambicijo za mednarodno poslovanje.

**MERILA ZA IZBOR**

V primeru, da bo prispelo več prijav, kot je razpoložljivih mest, bo izmed prijavljenih startupov izbranih do 5 podjetij na podlagi naslednjih meril. Izbor bo opravila strokovna komisija, sestavljena iz predstavnikov organizatorjev dogodka.

|  |  |  |
| --- | --- | --- |
|  | MERILO | ŠT. TOČK |
| 1 | Inovativnost | 5 |
| 2 | Tržni potencial na tujih trgih | 10 |
| 3 | Jasnost in prepričljivost predstavitve\* | 10 |
|  | SKUPAJ | 25 |

\* Na podlagi prijave in opisa ideje (pitch deck ali krajši opis), komisija oceni, kako jasno, strukturirano in prepričljivo je podjetje sposobno predstaviti svojo rešitev.

Sredstva za predmetno naročilo sofinancirata Republika Slovenija in Evropska unija – Evropski sklad za regionalni razvoj.

**Opis meril:**

* **Inovativnost rešitve**: V kolikšni meri izdelek/storitev prinaša novo ali izboljšano rešitev z dodano vrednostjo za uporabnike.
* **Tržni potencial**: Ocenjuje se možnost vstopa na tuje trge, še posebej v Avstrijo in Nemčijo, ter privlačnost za mednarodne partnerje ali vlagatelje.
* **Jasnost predstavitve**: Kako dobro je podjetje sposobno artikulirati problem, rešitev, trg in svojo edinstveno prednost v kratki obliki.

**ROK IN NAČIN ZA PRIJAVO**

Skrajni rok za oddajo prijav je **torek, 17. junij 2025, do 23.59**.

**Prijavitelji morajo svojo prijavo oddati izključno prek spletnega obrazca**, dostopnega na naslednji povezavi: <https://forms.office.com/e/3h5fc4JkCK>

Prijave, prejete po navedenem roku, ne bodo upoštevane. Prijavitelji bodo o izboru obveščeni najkasneje **v roku 30 dni po zaključku roka za prijavo**.

*Za morebitna dodatna pojasnila v zvezi z javnim povabilom smo dosegljivi na elektronskem naslovu*: ales.ogorevc@spiritslovenia.si

**DOGODEK JE SKUPNA POBUDA NASLEDNJI PARTNERJEV:**

[**ADVANTAGE AUSTRIA Ljubljana**](https://www.advantageaustria.org/si/Startseite.sl.html)je uradno predstavništvo avstrijskega gospodarstva v Sloveniji, ki povezuje podjetja obeh držav ter podpira njihovo medsebojno sodelovanje z informacijami, svetovanjem in organizacijo poslovnih dogodkov.

****

[**Slovensko-nemška gospodarska zbornica**](https://slowenien.ahk.de/sl/)je uradno predstavništvo nemškega gospodarstva v Sloveniji ter del globalne mreže AHK, ki podjetjem nudi podporo pri vzpostavljanju in krepitvi gospodarskih vezi med Nemčijo in Slovenijo.

[**Javna agencija SPIRIT Slovenija**](https://www.spiritslovenia.si/) je nacionalna agencija, ki spodbuja podjetništvo, internacionalizacijo in investicije ter s svojimi aktivnostmi prispeva k razvoju konkurenčnega in inovativnega poslovnega okolja v Sloveniji.

Dogodek poteka v okviru skupnih prizadevanj za krepitev čezmejnega inovacijskega sodelovanja in podpore internacionalizaciji startupov.